



|  |
| --- |
| **Offeryn Hunanwerthuso i Feithrinfeydd/Ysgolion Meithrin** |

|  |  |
| --- | --- |
| **Enw’r Lleoliad:** |  |
| **Dyddiad yr Arolwg:** |  |
| **Cwblhawyd gan:** |  |

|  |
| --- |
| **Dysgu gydag Awtistiaeth** |
| Mae Dysgu gydag Awtistiaeth yn rhaglen a ddatblygwyd gan Gymdeithas Llywodraeth Leol Cymru i godi ymwybyddiaeth ynghylch ASA mewn meithrinfeydd/ysgolion meithrin, ac mae ar gael i benaethiaid, athrawon, staff cefnogi dysgu, llywodraethwyr, staff ysgol eraill, a’r holl blant. Gellir cael mynediad i’r rhaglen yn [**www.ASDinfoWales.co.uk/early-years**](http://www.ASDinfoWales.co.uk/early-years). |
| **Nodiadau ar yr Offeryn Hunanwerthuso** |
| Mae’r offeryn hunanwerthuso Dysgu gydag Awtistiaeth wedi cael ei ddatblygu gan ddefnyddio dwy ddogfen – Llawlyfr Hunanwerthuso Estyn i arolygu ysgolion cynradd 2017 a Chanllaw Atodol Estyn ar gyfer Anghenion Dysgu Ychwanegol (ADY) 2013.  Defnyddir Fframwaith Estyn i benderfynu meysydd y mae angen i ysgolion eu blaenoriaethu yn hytrach na system raddio ar berfformiad.  Dim ond cynnal yr agweddau hynny a ddynodwyd i fod yn Rhagorol sydd ei angen, lle y bydd gofyn blaenoriaethu’r agweddau hynny a aseswyd fel Digonol ac angen gwelliant neu Anfoddhaol ac angen gwelliant ar frysym mhroses gwella’r Ysgol Feithrin/Meithrinfa. |

|  |  |
| --- | --- |
| **Graddfa Arfarnu** | |
| **Rhagorol** | Perfformiad ac arferion cryf iawn, cynaledig |
| **Da** | Nodweddion cryf, er y gall fod angen gwella mân agweddau |
| **Digonol ac angen gwelliant** | Cryfderau’n gorbwyso gwendidau, ond agweddau pwysig y mae angen eu gwella |
| **Anfoddhaol ac angen gwelliant ar frys** | Gwendidau pwysig yn gorbwyso cryfderau |

**Fframwaith Arolygu Cyffredin Estyn - 1. Safonau**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **Rhagorol** | **Da** | **Digonol** | **Anfoddhaol** | **Tystiolaeth** | **Meini Prawf** |
| **Safonau** | 1.1 | Safonau a chynnydd cyffredinol |  |  |  |  |  | * Mae ystod o dystiolaeth glir am gyflawniad a chyrhaeddiad plant unigol ag Anhwylder ar y Sbectrwm Awtistig (ASA). * Mae’r feithrinfa yn dadansoddi cynnydd pob plentyn ag Anghenion Dysgu Ychwanegol (ADY), gan gynnwys plant ag ASA, gan sicrhau eu bod yn gwneud cynnydd. * Mae’r Cydlynydd ADY yn gyfarwydd gyda’r ystod o ddata asesu ac yn ei ddefnyddio i fonitro cynnydd. * Mae’r Cydlynydd ADY yn gwerthuso pa mor dda mae plant ag ASA yn cyflawni o’i gymharu â’u cyfoedion. * Defnyddir ystod eang o wybodaeth i werthuso safonau a chynnydd plant. |
| 1.2 | Safonau a chynnydd plant ag Anhwylder ar y Sbectrwm Awtistig (ASA) |  |  |  |  |  | * Rhoddir cyfleoedd i ddysgwyr ASA i drafod eu cynnydd trwy’r dulliau cyfathrebu a ffafrir ganddynt. * Mae’r cwricwlwm yn herio plant ASA gyda sgiliau mwy datblygedig i’w galluogi i gyflawni cystal ag y gallant. * Mae plant ASA yn llwyddo i gyrraedd targedau penodol ac allweddol mewn perthynas â’u hangen penodol. |
| 1.3 | Safonau a chynnydd mewn sgiliau |  |  |  |  |  | * Mae safonau yn cael eu barnu gan ddefnyddio ystod o dystiolaeth ymarferol megis arsylwadau, llwybrau dysgu, craffu gwaith y plant a thrafodaethau gyda phlant. * Mae staff yn ymwybodol o’r graddau y mae lefel cyfathrebu a meddwl lefel uwch plant ASA yn cefnogi neu’n amharu ar eu cynnydd wrth ryngweithio gyda staff a phlant eraill. |

**Fframwaith Arolygu Cyffredin Estyn - 2. Lles ac agweddau tuag at ddysgu**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **Rhagorol** | **Da** | **Digonol** | **Anfoddhaol** | **Tystiolaeth** | **Meini Prawf** |
| **Lles ac agweddau tuag at ddysgu** | 2.1 | Lles |  |  |  |  |  | * Mae gweithdrefnau ar waith i gofnodi a monitro achosion o fwlio ac aflonyddu. * Mae’r Cydlynydd ADY yn monitro’r graddau y mae plant ag ASA yn teimlo’n ddiogel ac yn sicr trwy ddefnyddio ystod o ddulliau megis holiaduron plant/rhieni, asesiadau lles, trafodaethau ac arsylwadau. * Mae plant ag ASA yn cael eu cefnogi i wneud dewisiadau iach o ran diet, gweithgaredd corfforol a lles emosiynol. * Mae staff yn ymwybodol o’r anawsterau y gall plant sydd â phroblemau synhwyraidd eu hwynebu ac yn gallu eu cefnogi yn briodol. * Mae plant ag ASA yn cael cyfleoedd i ysgwyddo cyfrifoldebau o fewn y feithrinfa megis hunangofrestru, bod yn aelod o gyngor y feithrinfa neu fod yn helpwr heddiw. * Gwneir darpariaeth i blant ag ASA yn ystod amseroedd sydd wedi a heb eu strwythuro. * Mae plant ag ASA yn cael eu cynnwys mewn gweithgareddau gyda chyfoedion prif ffrwd. * Rhoddir amser i unigolion ag ASA i ddilyn eu diddordebau a gweithgareddau arbennig. * Lle bo hynny’n angenrheidiol, mae plant ag awtistiaeth yn gallu defnyddio gwahanol opsiynau i fynd i mewn ac allan o’r Feithrinfa. |
| 2.2 | Agweddau tuag at ddysgu |  |  |  |  |  | * Rhoddir cyfleoedd i unigolion ag ASA i dreulio amser ar ben eu hunain (ardal ymlacio). * Mae’r gwaith addurno o fewn y feithrinfa yn niwtral yn synhwyraidd. * Mae trefniadau ar waith i hwyluso pontio didrafferth i blant ASA. * Mae cyfraddau presenoldeb i blant ag ASA yn cymharu’n ffafriol gyda phlant heb Anghenion Addysgol Arbennig (AAA). * Mae plant ag ASA yn arddangos ymddygiad da yn y feithrinfa. * Caiff plant ASA eu cefnogi i gymryd rhan yn llwyr mewn profiadau a syniadau newydd anghyfarwydd. * Rhoddir rhybudd o flaen llaw i blant ASA am newidiadau i’r drefn arferol. * Mae staff yn mabwysiadu dull tawel a digynnwrf ac yn rhoi llawer o amser i blant brosesu ac ymateb i gyfarwyddiadau. Mae cyfarwyddiadau’n cael eu cefnogi yn weledol. * Mae staff yn gweld fod ymddygiad heriol yn deillio oherwydd ffactorau sy’n rhyngweithio ac yn ddull posibl o gyfathrebu fod yr amgylchedd/sefyllfa yn achosi gormod o bwysau h.y. o ran gorlethu synhwyraidd. * Mae’r holl athrawon a Chynorthwywyr Cefnogi Dysgu o fewn y feithrinfa gyda digon o sgiliau a gwybodaeth, ac yn gallu cyflwyno gofal, cefnogaeth a chyfarwyddyd i blant ag ASA. * Mae plant ag ASA yn cael eu cefnogi i oresgyn rhwystrau i ddysgu yn llwyddiannus. * Mae darpariaeth i alluogi plant i ddilyn eu diddordebau arbennig ar adegau priodol ar gael. * Mae plant ag ASA yn cael eu cefnogi gyda gweithgareddau i’r feithrinfa gyfan neu cynigir dewisiadau eraill iddynt lle byddant yn ei gweld hi’n anodd ymdopi gyda’r gweithgareddau hyn. * Mae polisi a gweithdrefnau Ymyrraeth Corfforol Cyfyngedig/Trin a Thrafod Pobl yn Bositif ar waith. Fodd bynnag, mae staff yn ystyried camau ymyrraeth corfforol fel dewis olaf a phrin byth yn defnyddio hyn gyda phlant sydd ar y Sbectrwm Awtistig. |

**Fframwaith Arolygu Cyffredin Estyn – 3. Profiadau dysgu ac addysgu**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **Rhagorol** | **Da** | **Digonol** | **Anfoddhaol** | **Tystiolaeth** | **Meini Prawf** |
| **Profiadau dysgu ac addysgu** | 3.1 | Ansawdd y dysgu |  |  |  |  |  | * Mae plant ag ASA yn cael mynediad at gwricwlwm eang a chytbwys. * Mae digon o weithwyr proffesiynol, sy’n briodol i’r feithrinfa, i gefnogi anghenion dysgwyr ag ADY gan gynnwys plant ag ASA. * Mae polisi Asesu ar gael sy’n dilyn egwyddorion Asesu ar gyfer Dysgu. * Mae hyfforddiant rheolaidd i bob aelod staff ar ASA a strategaethau i gefnogi dysgwyr. * Mae cronfa ddiweddar o adnoddau ar ASA ar gael i staff a rhieni. * Mae deunyddiau a dulliau cyflwyno yn cael eu gwahaniaethu yn unol â’r argymhellion o fewn y rhaglen dysgu gydag awtistiaeth i sicrhau fod y cwricwlwm o fewn cyrraedd i blant ag ASA. * Defnyddir data asesu yn effeithiol i fonitro cynnydd a thargedu dysgu. * Mae plant ag ASA yn cael eu galluogi i werthuso eu cynnydd yn erbyn y targedau a osodir yn eu Cynllun Datblygu Unigol ac i osod targedau newydd. * Mae amgylchedd ffisegol yr ystafell ddosbarth yn drefnus iawn gydag ardaloedd dysgu sydd wedi’u diffinio’n glir. * Defnyddir amrywiaeth o gymhorthion gweledol yn gyson trwy’r holl feithrinfa. * Mae gweithgareddau yn defnyddio awgrymiadau/ciwiau gweledol a systemau iaith eglur i gynorthwyo gyda chyfathrebu a dealltwriaeth. * Mae proffil personol gan blant ag ASA i alluogi staff i ddeall anghenion ac anawsterau yn hawdd. |
| * Cynigir strwythur ychwanegol o fewn gweithgareddau. * Mae staff yn defnyddio adnoddau yn effeithiol i gefnogi plant ag ASA. * Mae plant ag ASA yn cael eu cefnogi gyda gweithgareddau i’r feithrinfa gyfan neu cynigir dewisiadau eraill iddynt lle byddant yn ei gweld hi’n anodd ymdopi gyda’r gweithgareddau hyn. * Mae adnoddau i gynorthwyo gyda dysgu, gan gynnwys technoleg ac offer synhwyraidd, ar gael i gefnogi plant ag ASA i gael mynediad at y cwricwlwm. * Mae’r feithrinfa yn tynnu ar ystod o adnoddau gwirfoddol a chymunedol i estyn cyfleoedd dysgu i blant ag ASA. |
|  | 3.2 | Ehangder a chydbwysedd y cwricwlwm a pha mor briodol ydyw |  |  |  |  |  | * Mae athrawon yn cynllunio, dysgu ac adolygu mewn partneriaeth ag athrawon eraill, cynorthwywyr dysgu a dwyieithog, a gweithwyr proffesiynol eraill fel sy’n briodol i sicrhau cysondeb arfer. * Mae Cynlluniau Datblygu Unigol/Rhaglenni Cymorth Bugeiliol yn cael eu hysgrifennu’n glir a’u hadolygu’n weithgar, mewn partneriaeth ag asiantaethau allanol, rhieni a phlant. * Mae plant ag ASA yn cael eu grwpio mewn ffordd sy’n eu helpu orau i ddysgu, gan gynnwys grwpiau y tu allan i’r dosbarth a grwpiau bychain o fewn y dosbarth. |
|  | 3.3 | Darpariaeth ar gyfer sgiliau |  |  |  |  |  | * Mae plant ag ASA yn cyflawni’r sgiliau sy’n ofynnol wrth siarad a gwrando, darllen ac ysgrifennu (yn y Gymraeg/Saesneg), rhifedd a TGCh ac yn eu defnyddio’n effeithiol ar draws y cwricwlwm. * Mae plant ag ASA yn cael eu cefnogi i ddatblygu sgiliau iaith Gymraeg. |

**Fframwaith Arolygu Cyffredin Estyn - 4. Gofal, cefnogaeth a chyfarwyddyd**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **Rhagorol** | **Da** | **Digonol** | **Anfoddhaol** | **Tystiolaeth** | **Meini Prawf** |
| **Gofal, cefnogaeth a chyfarwyddyd** | 4.1 | Olrhain, monitro a darparu cefnogaeth i ddysgu |  |  |  |  |  | * Mae’r feithrinfa yn olrhain a monitro cynnydd a lles plant ag ASA, gan gynnwys presenoldeb, ac yn defnyddio’r wybodaeth hon i gynllunio darpariaeth briodol. * Mae map darpariaeth manwl ar waith i ddangos pa mor dda y mae’r feithrinfa yn cefnogi plant ag ASA. * Mae’r Cydlynydd ADY yn monitro effeithiolrwydd ymyriadau a amlinellir yn y map darpariaeth. * Mae’r feithrinfa yn sicrhau cefnogaeth dda gan eraill, er enghraifft, Ymgynghorwyr Dysgu, Seicolegwyr Addysg ac asiantaethau allanol eraill i helpu plant i gyflawni’r safonau priodol. * Mae’r feithrinfa yn atgyfeirio rhieni/plant at asiantaethau eraill a grwpiau cefnogi lle bo hynny’n briodol. * Mae’r feithrinfa yn mynd ati’n weithgar i symud rhwystrau i ddysgu ar gyfer plant ag ASA er mwyn hyrwyddo cyfranogiad. * Mae’r feithrinfa yn ceisio mynd ati’n weithgar i gefnogi rhieni i blant ag ASA. Bydd rhieni yn derbyn gwrandawiad a chyflwynir gwybodaeth berthnasol iddynt. * Mae’r feithrinfa yn defnyddio amrywiaeth o ddulliau i ymgysylltu gyda rhieni i blant ag ASA e.e. trwy gyfarfodydd a digwyddiadau i rieni. |
|  | 4.2 | Datblygiad personol |  |  |  |  |  | * Mae plant ag ASA yn cael eu cefnogi i gymryd rhan mewn gweithgareddau allgyrsiol, megis dramâu, cerddoriaeth a chwaraeon o fewn y feithrinfa. * Mae plant ag ASA yn cael eu paratoi ar gyfer bywyd y tu allan i’r feithrinfa e.e. teithiau’r feithrinfa i siopau a mannau o ddiddordeb yn lleol. * Mae staff yn diwallu anghenion chwarae datblygiadol a rhyngweithio cymdeithasol plant ag ASA. * Mae’r cwricwlwm Addysg Bersonol a Chymdeithasol yn cefnogi datblygu sgiliau cymdeithasol plant ag ASA. * Mae’r holl staff yn ymwybodol o’r anawsterau y bydd unigolion yn eu profi wrth geisio deall rheolau a systemau cymdeithasol confensiynol ac yn addasu eu dulliau yn unol ag anghenion plant unigol. * Rhoddir gwrandawiad i blant ag ASA a’u rhieni. |
|  | 4.3 | Diogelu |  |  |  |  |  | * Mae asesiadau risg a chynlluniau trin a thrafod pobl positif ar waith i blant ag ASA fel sy’n briodol. * Mae gan y feithrinfa bolisi diweddar o ran Ymyrraeth Corfforol Cyfyngedig/ polisi Trin a Thrafod Pobl yn Bositif ac mae staff wedi derbyn hyfforddiant ar ddull holistig o reoli ymddygiad sy’n cynnwys strategaethau tawelu. |

**Fframwaith Arolygu Cyffredin Estyn – 5. Arweinyddiaeth a rheolaeth**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | **Rhagorol** | **Da** | **Digonol** | **Anfoddhaol** | **Tystiolaeth** | **Meini Prawf** |
| **Arweinyddiaeth a rheolaeth** | 5.1 | Ansawdd ac effeithiolrwydd arweinyddion a rheolwyr |  |  |  |  |  | * Mae’r feithrinfa yn defnyddio ‘Dysgu gydag Awtistiaeth’ fel rhan o agenda gwella ehangach y feithrinfa. * Mae’r holl staff yn ymwybodol o arwyddion ASA ac yn ymwybodol o’r llwybrau atgyfeirio am ddiagnosis os ydynt yn amau fod ASA ar blentyn. * Mae person enwebedig yn y feithrinfa sy’n gallu cyflwyno gwybodaeth a chyngor ar ASA a gwybodaeth benodol am blant unigol. * Mae rôl y Cydlynydd ADY/ arweinydd ASA yn cael ei atgyfnerthu er mwyn cynnig arbenigedd i blant ag ASA o fewn y feithrinfa. * Mae llywodraethwyr wedi cael eu hyfforddi ac yn ymwybodol o anghenion penodol plant ag ASA. Mae llywodraethwyr yn dod yn bencampwyr ac yn mynd ati’n weithgar i herio arfer a darpariaeth ASA. * Mae staff atodol e.e. goruchwylwyr canol dydd, gofalwyr yn ymwybodol o anghenion plant ag ASA a sut orau i ddiwallu anghenion o fewn eu rôl. * Mae arfer ASA yn ffocws rheolaidd o fewn cyfarfodydd Uwch Dîm Rheoli a chorff llywodraethu'r feithrinfa. |
|  | 5.2 | Prosesau hunanwerthuso a chynllunio gwelliannau |  |  |  |  |  | * Mae proses hunanwerthuso glir ar gyfer ADY sy’n cyflwyno gwybodaeth i’r Cynllun Gwella Ysgol a blaenoriaethau. * Mae blaenoriaethau clir i wella darpariaeth ADY gan gynnwys darpariaethau ar gyfer plant ag ASA. * Mae tystiolaeth fod arbenigedd y Cydlynydd ADY yn cyflwyno gwybodaeth ar gyfer y blaenoriaethau. * Mae monitro ADY gan gynnwys plant ag ASA yn rhan o gylch gwella’r feithrinfa. * Mae gweithdrefn sicrhau ansawdd ar waith mewn perthynas â chynllunio ar gyfer plant ag ASA, eu dysgu ac adolygu eu cynnydd. |
|  | 5.3 | Dysgu proffesiynol |  |  |  |  |  | * Ffocws gweithio mewn partneriaeth yw gwella safonau i blant ag ASA. Mae gweithio rheolaidd mewn partneriaeth sy’n cynnwys: * Cyfathrebu rheolaidd rhwng y feithrinfa, yr Awdurdod Lleol, iechyd, gwasanaethau cymdeithasol a’r sector gwirfoddol. * Ymgynghori gydag asiantaethau allanol gan gynnwys datblygu polisi a darpariaeth. * Gweithio gyda rhieni i gyflwyno rhaglenni ymyrraeth ar y cyd, a systemau cyfathrebu rheolaidd. * Hwyluso ystod o gyfleoedd i rieni drafod gydag asiantaethau allanol. * Gweithio’n agos gyda meithrinfeydd eraill, gan rannu arfer gorau a chyfnewid gwybodaeth. |
|  | 5.4 | Y defnydd o adnoddau |  |  |  |  |  | * Mae fframwaith sicrhau ansawdd ar waith sy’n cael ei ddefnyddio’n rheolaidd. * Mae’r holl staff wedi derbyn hyfforddiant priodol ar ymwybyddiaeth o ASA a strategaethau i gefnogi plant ag ASA. * Mae hyfforddiant ADY penodol gan gynnwys ymwybyddiaeth o ASA i Athrawon sydd Newydd Gymhwyso, staff Datblygiad Proffesiynol Cynnar (EPDs) a staff sy’n newydd i’r feithrinfa. * Mae staff yn rhannu gwybodaeth gyda staff eraill mewn ffordd ffurfiol ac anffurfiol pan fyddant yn dychwelyd o gyrsiau a chynadleddau ar ASA. * Cynhelir cofnod o hyfforddiant staff ar ASA a’r cynadleddau a fynychwyd. * Mae adnoddau ar gael i gefnogi dysgwyr i gael mynediad at y cwricwlwm. * Mae’r feithrinfa yn mynd ati’n weithgar i symud rhwystrau i ddysgu a chyfranogiad i blant ag ASA ac yn llwyddo i wneud hyn. * Mae’r feithrinfa yn ymroddedig i safon uchel o gefnogaeth i blant ag ADY gan ddarparu hyn. Mae’r holl staff yn gweld hyn fel eu swyddogaeth. |